ΓΡΑΠΤΗ ΕΡΩΤΗΣΗ E-1274/00

υποβολή: Camilo Nogueira Romn (Verts/ALE) προς το Συμβούλιο

(27 Απριλίου 2000)

Θέμα: Καταγγελίες για ωμότητες των Ρώσων στην Τσετσενία

Σύμφωνα με πληροφορίες των μέσων ενημέρωσης στις 30 Μαρτίου 2000, η Διεθνής Αμνηστία, μετά τη συναίνεση του ρωσικού τμήμα της ανθρωπιστικής αυτής οργάνωσης και βασιζόμενη σε μαρτυρίες επιζώντων, κατήγγειλε πρόσφατα ότι στην Τσετσενία γίνονται εκτελέσεις κατόπιν συνοπτικής διαδικασίας, βασανιστήρια, βιασμοί γυναικών και ανδρών και βομβαρδισμοί κατά αμάχων και προσφύγων αδιακρίτως και παραλλήλισε τη σημερινή καταστολή με όσα συνέβαιναν στις χειρότερες μέρες του σταλινισμού.

Γνωρίζει η Ευρωπαϊκή Ένωση την ύπαρξη της καταγγελίας αυτής; Επιβεβαιώνει την καταγγελία; Ποιες ειδικές δράσεις προτίθεται να αναλάβει για την αποφυγή της τραγικής αυτής κατάστασης;

Απάντηση

(29 Σεπτεμβρίου 2000)

Το Συμβούλιο είναι πλήρως ενήμερο των κατηγοριών της Διεθνούς Αμνηστίας και τις εξετάζει με την πρέπουσα σοβαρότητα. Η Προεδρία έλαβε επιστολή από ομάδα 29 ΜΚΟ, με επικεφαλής τη Διεθνή Αμνηστία, η οποία περιέχει λεπτομερή κατάλογο των καταγγελλόμενων παραβιάσεων των ανθρώπινων δικαιωμάτων που διαπράχθηκαν στην Τσετσενία από τις ρωσικές δυνάμεις. Η Προεδρία απάντησε στον συνασπισμό των ΜΚΟ εκ μέρους όλων των Κρατών Μελών στις 17 Μαΐου 2000. Αντίγραφο της πρωτότυπης επιστολής και της απάντησης της Προεδρίας επισυνάπτονται στο παρόν.

Όπωςπογραμμίσθηκε σε απαντήσεις σε προηγούμενες κοινοβουλευτικές ερωτήσεις, το Συμβούλιο και τα Κράτη Μέλη της Ένωσης ανέπτυξαν αποφασιστική δράση σε διάφορα μέτωπα με στόχο να συμβάλουν στην ειρηνική επίλυση της σύγκρουσης. Το Συμβούλιο πάντα καταδικάζει ευθέως τις καταγγελλόμενες παραβιάσεις ανθρώπινων δικαιωμάτων στην Τσετσενία.

Στο Συμβούλιο της Ευρώπης, του οποίου προεδρεύει η Ιρλανδία,πουργοί συναντήθηκαν με τονπουργό κ. Ivanov προκειμένου να του εκφράσουν την ανησυχία τους, ενώ συνεχίζουν να παρακολουθούν πολύ προσεκτικά τις εξελίξεις στην Τσετσενία. Τον Ιούνιο θα παρουσιάσουν σχετική αναφορά στη Σύνοδο της Κοινοβουλευτικής Συνέλευσης του Συμβουλίου της Ευρώπης, όπως απαιτείται σύμφωνα με την παράγραφο 24 της Σύστασης 1456. Στην Επιτροπή του ΟΗΕ για τα Ανθρώπινα Δικαιώματα στη Γενεύη, η Ευρωπαϊκή Ένωση πρότεινε ψήφισμα για την Τσετσενία, το οποίοιοθετήθηκε στην 56η σύνοδο της 25ης Απριλίου 2000. Η Ευρωπαΐκή Ένωση θα εγείρει εκ νέου το ζήτημα της Τσετσενίας στη σύνοδο κορυφής με τη Ρωσία στις 29 Μαΐου.

Αυτή η συντονισμένη πίεση φαίνεται να απέδωσε κάποια απτά αποτελέσματα. Σε δήλωσή του την 13 Απριλίου 2000, ο πρόεδρος κ. Putin δεσμεύθηκε ότι όλες οι γενόμενες παραβιάσεις και καταπατήσεις ανθρώπινων δικαιωμάτων στη διάρκεια της αντιτρομοκρατικής επιχείρησης στην περιοχή του Βορείου Καυκάσου της Ρωσικής Ομοσπονδίας, από όποιον και αν διαπράττονται, διερευνώνται ενδελεχώς και, σε περίπτωση επιβεβαίωσής τους, ο νόμος θα επιβληθεί στους ενόχους με κάθε αυστηρότητα. Επιτράπηκε η πρόσβαση στην περιοχή σε διεθνείς παρατηρητές, καθώς επίσης σε πρέσβεις της ΕΕ στη Μόσχα, που πραγματοποίησαν διερευνητικές επισκέψεις στην Τσετσενία, και στην ομάδα αξιολόγησης της ECHO. Η Κρατική Δούμα της Ρωσικής Ομοσπονδίας συνέστησε Επιτροπή για τα Ανθρώπινα Δικαιώματα, Πρόσφυγες και Εκτοπισθέντες και την Εξομάλυνση της Κοινωνικής, Πολιτικής και Οικονομικής Κατάστασης στη Δημοκρατία της Τσετσενίας. Επίσης, στις 17 Απριλίου 2000, ανακοινώθηκε η σύσταση Εθνικής Δημόσιας Επιτροπής για τη Δίωξη του Εγκλήματος και την Παρακολούθηση των Ανθρώπινων Δικαιωμάτων στον Βόρειο Καύκασο, με πρόεδρο τον πρώην Υπουργό Δικαιοσύνης, κ. Krascheninnikov και με τηνποστήριξη του προέδρου κ. Putin.

Οι θετικές αυτές εξελίξεις δεν πρέπει να οδηγούν σε επανάπαυση. Η διεθνής κοινότητα αντιμετωπίζει δύσκολες προκλήσεις, όπως είναι να επιτύχει την εφαρμογή των ρωσικών δεσμεύσεων, να εμποδίσει την επέκταση της σύγκρουσης στον γειτονικό χώρο και να εξασφαλίσει σταθερότητα στην περιοχή. Μ’ αυτούς τους στόχους εν όψει, η ΕΕ και τα Κράτη Μέλη συνεργάζονται στενά με τον ΟΑΣΕ, του οποίου προεδρεύει η Αυστρία mldr Το Συμβούλιο θα συνεχίσει να πιέζει αποφασιστικά για όσο χρειαστεί, με στόχο μια διαρκή και δίκαιη διευθέτηση της κατάστασης στην Τσετσενία.